laion/Wikipedia-Exotic huggingface dataset:
სახიობა (ანსამბლი)

სახიობა - ქართული ანსამბლი. იგი ჩამოყალიბდა 2006 წლის 17 იანვარს, რისი საწინდარიც იყო გუნდის თითოეული წევრის სიყვარული ქართული ხალხური სიმღერა-საგალობლების მიმართ. მისი ხელმძღვანელია ქ. თბილისის ვანო სარაჯიშვილის სახელობის სახელმწიფო კოსერვატორიის, ქართული ხალხური მუსიკალური შემოქმედების კათედრის პედაგოგი, მამა დავითის ტაძრის რეგენტი მალხაზ ერქვანიძე. ანსამბლი "სახიობა" ცდილობს თავისი წვლილი შეიტანოს ხალხური სიმღერა-საგალობლების, ძველი ქართული ბგერათაწყობის აღდგენაში. ასევე გუნდის მიზანია ხალხური სიმღერების ძველი სტილით შესრულება და ინტონირების საკითხის მოგვარება. კონცერტებით, გასტროლებით, ჩანაწერების გავრცელებით და სხვა საშუალებებით პოპულარული გახადოს ქართული ფოლკლორის სწორი ფორმით მიწოდება მსმენელისათვის. გუნდმა თავისი არსებობის მცირე მანძილზე, შეძლო გამხდარიყო, საქართველოს ფოლკლორის სახელმწიფო ცენტრი-ს მიერ, რესპუბლიკის მასშტაბით მოწყობილ "დავალიერება-ფესტივალი"-ს, ლაურეატი. ანსამბლ "სახიობას" ჩატარებული აქვს სამი სოლო კონცერტი და გამოშვებული აქვს სამი ხალხური სიმღერისა და ორი გალობის კომპაქტ დისკი. მონაწილეობა აქვს მიღებული ხორვატიის ფოლკლორის და უკრაინის გალობის საერთაშორისო ფესტივალებში. "სახიობა" ძველი ქართული სიტყვაა, და ნიშნავს მწყობრ, ტკბილხმოვან მუსიკას, ხმიანს თუ საკრავისებურს (გალობისას თუ სიმღერისას). გუნდი ცდილობს თავისი საქმიანობით გაამართლოს ანსამბლის სახელწოდება.
სანციანშანი

სანციანშანი (ჩინ. 三清山) — მთის მასივი და ეროვნული პარკი ჩინეთში, ძიანსის პროვინციაში, ქალაქ ნანჩანიდან 215 კმ-ით აღმოსავლეთით. 2008 წელს შეტანილ იქნა იუნესკოს მსოფლიო მემკვიდრეობის სიაში. ამ ტერიტორიისთვის დამახასიათებელია უღრანი ტყეები და მათ შუაგულში მდებარე გრანიტის კლდეთა ჯგუფები. ეროვნული პარკი მოიცავს 22 950 ჰა-ს და მდებარეობს ჰუაიუს მთათა სისტემის დასავლეთით. პარკის ტერიტორიაზე მდებარეობს 48 მწვერვალი და 89 გრანიტის სვეტი, რომლებიც ძალიან ჰგვანან ადამიანთა თუ ცხოველთა სილუეტებს. უმაღლესი მწვერვალია სანციანშანი, 1 817 მ ზღვის დონიდან. პარკი დაფარულია ზომიერი სარტყელის ტყეებით, მაგრამ გარს სუპტროპიკული მცენარეულობა აკრავს. გავრცელებულია 1000 სახეობის მცენარე და 800 სახეობის ცხოველი. მთებში მდებარეობს დაოსიზმის ტაძარი. იუნესკოს მსოფლიო მემკვიდრეობის ძეგლები ჩინეთში მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: სანციანშანი https://web.archive.org/web/20071008111620/http://www.sanqingshan.net.cn/PIC/1shi/datu/D10.jpg http://www.sanqingshan.net.cn/english/fengguang/yujing.asp დაარქივებული 2007-06-26 საიტზე Wayback Machine.
Europe

Europe (ქართ. ევროპა) — შვედური მძიმე როკ ჯგუფი, რომელიც შეიქმნა 1979 წელს უპლანდს ვესბიში და დაერქვა Force. წევრები იყვნენ ვოკალისტი ჯოუი ტემპესტი, გიტარისტი ჯონ ნორუმი და დრამერი ტონი რენო. მიუხედავად იმისა, რომ ხშირად აკავშირებენ გლემ მეტალთან მათი მუსიკა აერთიანებს მძიმე როკისა და მძიმე როკის ელემენტებს. ჯგუფის შექმნიდან, მათ აქვთ გამოშვებული 10 სტუდიური ალბომი, სამი საკონცერტო ალბომი, სამი კომპილაციური ალბომი და 19 მუსიკალური ვიდეო. მათ დიდი პოპულარობა მოიპოვეს 80-იან წლებში, განსაკუთრებით მესამე ალბომით The Final Countdown (1986), რომლის 3 მილიონი ასლი გაიყიდა აშშ-ში. Europe იყო 80-ანების ერთ-ერთი წარმატებული ჯგუფი და მსოფლიოში 30 მილიონი ალბომი გაყიდა. მან ორჯერ (The Final Countdown-ით და Out of This World-ით) მიაღწია უმაღლეს პოზიციებს „ბილბორდში“ და ასევე ორჯერ („The Final Countdown“-ით და „Carrie“-თ) უმაღლეს პოზიციებს „ბილბორდის“ სინგლების ცხელ ასეულში. მთავარი სტატია: Europe-ის დისკოგრაფია. სტუდიური ალბომები Europe (1983) Wings of Tomorrow (1984) The Final Countdown (1986) Out of This World (1988) Prisoners in Paradise (1991) Start from the Dark (2004) Secret Society (2006) Last Look at Eden (2009) Bag of Bones (2012) War of Kings (2015) Walk the Earth (2017) ვიკისაწყობში არის გვერდი თემაზე: Europe ოფიციალური საიტი Europe საიტზე MySpace ↑ McPadden, Mike. (24 September 2015) The Hair Metal 100: Ranking the '80s Greatest Glam Bands, Part 4. VH1. Viacom. ციტირების თარიღი: 10 October 2016. ↑ 2.0 2.1 Simms, Kelley (17 March 2015). „Europe – War of Kings“. Brave Words & Bloody Knuckles. ციტირების თარიღი: 10 October 2016. ↑ Reynolds, Dave (August 1983). „Europe – Europe“. Metal Forces (1): 22. ციტირების თარიღი: 10 October 2016. ↑ Erlewine, Stephen Thomas. Europe – Artist Biography. AllMusic. ციტირების თარიღი: 10 October 2016. ↑ „Rock group Europe plan comeback“. BBC News. 3 October 2003. ციტირების თარიღი: 12 August 2008. ↑ Billboard.com - Artist Chart History - Europe. Billboard.com. ციტირების თარიღი: 24 June 2008.
კომპილაციური ალბომი

კომპილაციური ალბომი — ისეთი ალბომი, რომელშიც შესულია პოპულარული სიმღერები ერთი ან მეტი შემსრულებლებისა. ხშირად აღებულია განსხვავებული ობიექტებიდან (სტუდიური ალბომიდან, საკონცერტო ალბომიდან, სინგლებიდან და სხვადან). სიმღერები უმეტესად აღებულია საერთო ნიშნის (ჟანრი, პოპულარობის ხარისხი, თემა და სხვ.) მიხედვით. როდესაც სიმღერები აღებულია ერთი და იმავე პიროვნების რეპერტუარიდან, კომპილაციური ალბომს მოიხსენებენ როგორც რეტროსპექტულს. ასეთი ტიპის ალბომი შეიძლება ატარებდეს მარკეტინგული სტრატეგიის ხასიათს. კომპილაციური ალბომების სახეობები: „ს ალბომი“ ან „სინგლების კოლექცია“ — შემსრულებლის ან ჯგუფის ყველაზე ცნობილი სიმღერები. სხვადასხვა ცალკე აღებული შემსრულებლის კომპილაცია — მაგალითად, იშვიათი სიმღერების ან B-მხარეების კომპილაციები. ბოქს-სეტები — ალბომების კომპილაციური შეფუთვები, სადაც შეტანილია შემსრულებლის სრული ან ნაწილობრივი დისკოგრაფიები. სხვადასხვა კომპილაცია — ლირიკული სიმღერები, საშობაო სიმღერები, სიმღერები რომელიმე ინსტრუმენტის გამოყენებით (მაგ. საქსოფონის) და სხვა ვარიაციები. ↑ TLC to Release Greatest Hits Compilation to Accompany Biopic, New Album Coming in 2014. Pitchfork (23 September 2013). ციტირების თარიღი: 1 December 2013.
ხუანგშანი

ხუანგშანი (ჩინ.: 黃山, ყვითელი მთა) — მთათა სისტემა აღმოსავლეთ ჩინეთში, ანხუეის პროვინციის სამხრეთ ნაწილში. გამოირჩევა თავის პეიზაჟებით, განსაკუთრებულად გამოკვეთილი გრანიტის მწვერვალებით, ხუანშანის ფიჭვის ხეებით. ხშირად ხუანშანი ტრადიციული ჩინური მხატვრობისა და ლიტერატურის შთაგონების წყაროა, ისევე როგორც თანამედროვე ფოტოგრაფიის. დღეს ის იუნესკოს მსოფლიო მემკვიდრეობის ძეგლსა და ჩინეთის ერთ-ერთ უმთავრეს ტურისტულ ღირსშესანიშნაობას წარმოადგენს. მთათა სისტემა მრავალ მწვერვალს მოიცავს, ზოგიერთი მათგანის სიმაღლე 1000 მეტრია ზღვის დონიდან. მსოფლიო მემკვიდრეობის ზონაში მოქცეულია 154 კმ² ტერიტორია, 142 კმ² კი ბუფერულ ზონას წარმოადგენს. ეს მთები მეზოზოურ ერაში, 100 მილიონი წლის წინ ჩამოყალიბდა. ცინის დინასტიის ზეობისას, მთების სახელი იშანი იყო, თანამედროვე სახელი მას 747 წელს პოეტმა ლი ბომ უწოდა. რეგიონის მცენარეულობა დამოკიდებულია სიმაღლეზე. 1100 მეტრის დაბლა გავრცელებულია ზომიერი ტყეები, 1800 მეტრამდე - ფოთოლმცვივანი ტყეები, მის მაღლა კი ალპური ვეგეტაცია, რომელიც ძირითადად ფიჭვისა და დაბალი მცენარეულობისგან შედგება. ხუანგშანი მწვერვალები ხშირად ღრუბლების მაღლა ექცევიან და და წარმოქმნიან სანახაობრივ ფენომენს, ე.წ ღრუბლების ზღვას, რომელიც უზომოდ შთამბეჭდავია და უამრავ ტურისტს იზიდავს. იუნესკოს მსოფლიო მემკვიდრეობის ძეგლები ჩინეთში მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: Huangshan Mountains ხუანშანის მიმოხილვა ხუანშანის მთების ტურისტული გზამკვლევი დაარქივებული 2008-12-31 საიტზე Wayback Machine. ↑ Bernstein, pp. 125–127. ↑ Mount Huangshan. China.org.cn (1990). ციტირების თარიღი: 2008-10-08. ↑ Huangshan Mountain. Huangshan Tour. დაარქივებულია ორიგინალიდან — 2009-03-03. ციტირების თარიღი: 2008-08-05.
Ice Cube

ო’ში ჯექსონი , ცნობილი სასცენო სახელით Ice Cube (ქართ. ყინულის კუბი; დ. 15 ივნისი, 1969, ლოს-ანჯელესი, კალიფორნია, აშშ) — ამერიკელი რეპერი, მსახიობი, სცენარების ავტორი, კინო და მუსიკალური პროდიუსერი და რეჟისორი. მისი კარიერა დაიწყო ჯგუფში C.I.A., მოგვიანებით კი გაგრძელდა N.W.A.-ში გამოსვლებით. 1990 წელს მან დატოვა N.W.A. და დაიწყო სოლო-კარიერა. იგი აგრეთვე არის წარმატებული რეჟისორი, მსახიობი და კინოპროდიუსერი. 2000-იანი წლების დასაწყისიდან Ice Cube ძირითადად დაკავებულია კინოკარიერით და ნაკლებ დროს უთმობს მუსიკალურს. მთავარი სტატია: Ice Cube-ის დისკოგრაფია. სტუდიური ალბომები AmeriKKKa's Most Wanted (1990) Death Certificate (1991) The Predator (1992) Lethal Injection (1993) War & Peace Vol. 1 (The War Disc) (1998) War & Peace Vol. 2 (The Peace Disc) (1999) Laugh Now, Cry Later (2006) Raw Footage (2008) I Am the West (2010) EP-ები Kill at Will (1990) N.W.A-სთან N.W.A. and the Posse (1987) Straight Outta Compton (1988) Westside Connection-თან Bow Down (1996) Terrorist Threats (2003) შეგიძლიათ იხილოთ მედიაფაილები თემაზე „Ice Cube“ ვიკისაწყობში. ოფიციალური საიტი Ice Cube კინოფილმების ინტერნეტ-მონაცემთა ბაზაში Ice Cube საიტზე MySpace ↑ Deutsche Nationalbibliothek Record #119377470 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ https://hedendaagsesieraden.nl/2024/04/18/ice-cube/
Ice-T

ტრეისი მოროუ (დ. 16 თებერვალი, 1958), ცნობილი სასცენო სახელით Ice-T — ამერიკელი რეპერი, მსახიობი, სცენარების ავტორი, პროდიუსერი და აქტივისტი. გამოცემული აქვს 8 სტუდიური სოლო ალბომი და 4 სტუდიური ალბომი ჯგუფთან Body Count. ასევე ცნობილია, როგორც პოლიტიკური აქტივისტი. მთავარი სტატია: Ice-T-ს დისკოგრაფია. Rhyme Pays (1987) Power (1988) The Iceberg/Freedom of Speech...Just Watch What You Say (1989) O.G. Original Gangster (1991) Home Invasion (1993) VI - Return of the Real (1996) The Seventh Deadly Sin (1999) Gangsta Rap (2006) მთავარი სტატია: Body Count. Body Count (1992) Born Dead (1994) Violent Demise: The Last Days (1997) Murder 4 Hire (2006) ოფიციალური საიტი Ice-T კინოფილმების ინტერნეტ-მონაცემთა ბაზაში
Public Enemy

Public Enemy (ქართ. საზოგადოების მტერი) — ამერიკული ჰიპ-ჰოპ ჯგუფი, რომელშიც შედიან Chuck D, Flavor Flav, Professor Griff, DJ Lord და ჯგუფი The S1W. კოლექტივში ასევე შედიან დენიელ მაკ-გოუენი (რომელმაც შეცვალა Terminator X), გიტარისტი ხარი უინი და ბას-გიტარისტი ბრაიან ჰარდგრუვი. Public Enemy გამოირჩევა პოლიტიზირებული ტექსტებით, სადაც მსმენელის ყურადღებას სხვადასხვა პრობლემაზე ამახვილებენ (მათ შორის - შავკანიანი მოსახლეობის საკითხებზეც). კრიტიკოს როჯერ ჰილბერნის თქმით, Public Enemy არის ყველა დროის ყველაზე სახელგანთქმული ჰიპ-ჰოპ ჯგუფი, ხოლო სტივენ თომას ერლეუაინი მათ „თავისი დროის ყველაზე გავლენიან და რადიკალურ ჯგუფს“ უწოდებს. მთავარი სტატია: Public Enemy-ს დისკოგრაფია. Yo! Bum Rush the Show (1987) It Takes a Nation of Millions to Hold Us Back (1988) Fear of a Black Planet (1990) Apocalypse 91... The Enemy Strikes Black (1991) Greatest Misses (კომპილაციური, 1992) Muse Sick-n-Hour Mess Age (1994) There's a Poison Goin' On (1999) Revolverlution (2002) New Whirl Odor (2005) Rebirth of a Nation How You Sell Soul to a Soulless People Who Sold Their Soul? (2007) Most of Our Heroes Don't Appear on a Stamp (2012) The Evil Empire of Everything (2012) Man Plans God Laughs (2015) Nothing Is Quick in the Desert (2017) Loud Is Not Enough (2020) (სახელით Enemy Radio) What You Gonna Do When the Grid Goes Down? (2020) Rebirth of a Nation Paris-თან ერთად (2006) He Got Game (1998) ოფიციალური საიტი Discogs-ზე ↑ Hilburn, Robert (July 5, 1998). „Is Anyone Out There Really Listening?“. Los Angeles Times. ციტირების თარიღი: June 11, 2013. ↑ Erlewine, Stephen Thomas. Public Enemy - Biography & History. ციტირების თარიღი: 4 March 2017.
ოპლანი

ოპლანი — ნორვეგიის საგრაფო. სულ ესაზღვრება 6 საგრაფო, ესენია: სამხრეთიდან – ოსლო და აკერსხუსი, სამხრეთ-დასავლეთიდან – ბუსკერუდი, ჩრდილო-დასავლეთიდან – სოგნ-ოგ-ფიურანე, ჩრდილოეთიდან – მერე-ოგ-რუმსდალი, ჩრდილო-აღმოსავლეთიდან – სერ-ტრენდელაგი და აღმოსავლეთიდან – ჰედმარკი. საგრაფოს ადმინისტრაციული ცენტრია ლილეჰამერი. ყველაზე მჭიდროდ დასახლებული მუნიციპალიტეტი იევიკი. ნორვეგიის საგრაფოებში სიდიდით მე-5 ადგილი უკავია. ოპლანი იყოფა 26 მუნიციპალიტეტად. ესენია: ნორვეგიის საგრაფოები შეგიძლიათ იხილოთ მედიაფაილები თემაზე „ოპლანი“ ვიკისაწყობში. ↑ Politisk organisasjon, Fylkesordfører
ავსტრალიური მერინოსი

ავსტრალიური მერინოსი — წმინდამატყლიანი ცხვრის ჯიში. გამოყვანილია ავსტრალიაში (XIX საუკუნის I ნახევარი) დასავლეთ ევროპული ქვეყნებიდან XVIII-XIX საუკუნეების მიჯნაზე შეყვანილი მერინოსისაგან. უფრო გვიან შეჯვარებისათვის გამოიყენეს ფრანგული რამბულიე და ამერიკული ვერმონტი. მატყლის ხარისხისა და ექსტერიერის მიხედვით თანამედროვე ავსტრალიური მერინოსი სამი ტიპისაა: ფაინი - წმინდამატყლიანი უნაოჭო ცხვარი (მატყლი 70-ე და უფრო მაღალი ხარისხისა), ერკემლის ცოცხალი მასა დაახლოებით 70 კგ, ნერბისა 35-40 კგ; მედიუმი - ორსამნაოჭიანი ცხვარი (მატყლი 64-66-ე ხარისხისა), ერკემლის ცოცხალი მასა 75-85 კგ, ნერბისა 40-44 კგ; სტრონგი ყველაზე დიდი ზომისაა (მატყლი 60-58-ე ხარიხისა), ერკემლის ცოცხალი მასა 80-95 კგ, ნერბისა 42-48 კგ. ქართული საბჭოთა ენციკლოპედია, ტ. 1, თბ., 1975. — გვ. 139.
ბუსკერუდი

ბუსკერუდი — ნორვეგიის საგრაფო. სულ ესაზღვრება 7 საგრაფო, ესენია: სამხრეთიდან – ვესტფოლდი, სამხრეთ-დასავლეთიდან – ტელემარკი, ჩრდილო-დასავლეთიდან – ჰორდალანი, ჩრდილოეთიდან – სოგნ-ოგ-ფიურანე, აღმოსავლეთიდან – ოპლანი, სამხრეთ-აღმოსავლეთიდან – ოსლო და აკერსხუსი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია დრამენი. ნორვეგიის საგრაფოებში სიდიდით მე-12 ადგილი უკავია. ბუსკერუდი იყოფა 21 მუნიციპალიტეტად. ესენია: ნორვეგიის საგრაფოები Buskerud fylkeskommune, დაარქივებული 2007-09-28 საიტზე Wayback Machine. Hallingdal Ringeriks region Drammens region Vest region ↑ Fylkesordfører
ვესტფოლდი

ვესტფოლდი — ნორვეგიის საგრაფო. სულ ესაზღვრება 2 საგრაფო, ესენია: ჩრდილოეთიდან – ბუსკერუდი, დასავლეთიდან – ტელემარკი. საგრაფოს ადმინისტრაციული ცენტრია ტიონსბერგი. ყველაზე მჭიდროდ დასახლებული მუნიციპალიტეტი სანეფიორი. ნორვეგიის საგრაფოებში სიდიდით მე-18 ადგილი უკავია. ვესტფოლდი იყოფა 14 მუნიციპალიტეტად. ესენია: ნორვეგიის საგრაფოები Vestfold photo gallery დაარქივებული 2009-12-22 საიტზე Wayback Machine.
ბრესტ-ლიტოვსკის ზავი

ბრესტის ზავი — სეპარატული სამშვიდობო ხელშეკრულება, ერთი მხრით, საბჭოთა რუსეთსა და მეორე მხრივ, გერმანიას, ავსტრია-უნგრეთს, ოსმალეთსა და ბულგარეთს შორის. ხელი მოაწერეს 1918 წლის 3 მარტს ბრესტ-ლიტოვსკში. რუსეთის მხრიდან ხელშეკრულების რატიფიცირება მოხდა სრულიად რუსეთის საბჭოების საგანგებო მეოთხე ყრილობის მიერ 15 მარტს. გერმანულმა რაიხსტაგმა მოიწონა 22 მარტს და გერმანიის იმპერატორმა ვილჰელმ II-მ რატიფიკაცია მოახდინა 26 მარტს. ზავის შედეგად თურქეთმა მიიღო ბათუმის, ყარსისა და არტაანის ოლქები. სამშვიდობო ხელშეკრულებების სია ოსმალეთის იმპერიის ხელშეკრულებების სია ქართული საბჭოთა ენციკლოპედია, ტ. 2, თბ., 1977. — გვ. 516.
ბრერა

ბრერა, ბრერის პინაკოთეკა – იტალიის ერთ–ერთი უდიდესი სურათების გალერეა. დაარსდა 1809 წელს, მდებარეობს მილანში. აქ დაცულია XIV-XIX საუკუნეების იტალიური ფერწერის ნიმუშები(ამბროჯო ლორენცეტის, მანტენიას, პიერო დელა ფრანჩესკას, ფრანჩესკო დელ კოსას, ბრამანტეს, ლეონარდო და ვინჩის სკოლის ოსტატთა, რაფაელის, ვერონეზეს, ტინტორეტოს, კარავაჯოს, ჯ.ბ. ტიეპოლოს სურათები, ლომბარდიის XV-XVI საუკუნეების ფრესკების გალერეა). აგრეთვე XV-XVII საუკუნეების ევროპის ფერმწერთა ნამუშევრების კოლექცია. ქართული საბჭოთა ენციკლოპედია, ტ. 2, თბ., 1977. — გვ. 516.
ავტორ-მთქმელი

ავტორ-მთქმელი — ქართულ ფოლკლორისტიკაში მიღებული ტერმინი, აღნიშნავს ფოლკლორულ ნაწარმოებთა ისეთ შემსრულებელს, მთქმელს, რომელსაც საკუთარი რეპერტუარიც მოეპოვება. ავტორ-მთქმელის მიერ გამოთქმული ტექსტი ფოლკლორული ტრადიციის საფუძველზეა შექმნილი და განსაზღვრულია ზეპირსიტყვიერების სპეციფიკით. ზეპირად გავრცელების შედეგად ავტორ-მთქმელის შემოქმედების ნაწილი ხშირად ფოლკლორის კუთვნილებად იქცევა. ჩიქოვანი მ., ქართული ხალხური სიტყვიერების ისტორია, თბ., 1956; ქსე, ტ. 1, გვ. 174, თბ., 1975
პითაგორას რიცხვები

პითაგორას რიცხვები – სამეული ისეთი ნატურალური რიცხვებისა, რომელთა პროპორციული ან ტოლი გვერდების სამკუთხედი მართკუთხაა. პითაგორას თეორემის თანახმად (a2+b2=c2), ასეთი სამკუთხედის გვერდებიდან უდიდესის (c) კვადრატი ტოლია დანარჩენი ორი (a, b) გვერდის სიგრძის კვადრატების ჯამისა. შესაბამისად, ასეთი რიცხვებია: ქართული საბჭოთა ენციკლოპედია, ტ. 8, თბ., 1984. — გვ. 59.
ძაღლის ნაამბობი

ძაღლის ნაამბობი — მარკ ტვენის ნოველა, რომელიც პირველად 1903 წლის დეკემბერში გამოუშვა Harper's magazine–მ. მომავალი წლის იანვარში ის გამოიცა თვითკმარ პამფლეტად ვივისექციის საწინააღმდეგო ეროვნული საზოგადოებისთვის. 1904 წელს კი გამოიცა წიგნად ჰარპერის გამომცემლობის მიერ. ელექტრონული ვერსია ინგლისურ ენაზე
ტელემარკი

ტელემარკი — ნორვეგიის საგრაფო. სულ ესაზღვრება 5 საგრაფო, ესენია: ჩრდილო-აღმოსავლეთიდან – ბუსკერუდი, ჩრდილო-დასავლეთიდან – ჰორდალანი და რუგალანი, დასავლეთიდან – ეუსტ-აგდერი, სამხრეთ-აღმოსავლეთიდან – ვესტფოლდი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია შიენი. ნორვეგიის საგრაფოებში სიდიდით მე-10 ადგილი უკავია. ტელემარკი იყოფა 18 მუნიციპალიტეტად. ესენია: ნორვეგიის საგრაფოები შეგიძლიათ იხილოთ მედიაფაილები თემაზე „ტელემარკი“ ვიკისაწყობში. Homepage of Telemark County Homepage of Telemarkreiser AL, Destination Marketing Organization for Telemark County map დაარქივებული 2007-09-28 საიტზე Wayback Machine. Rjukan lag av Norske Redningshunder, K9 saves lives The reality behind the movie ↑ 1.0 1.1 1.2 https://www.crwflags.com/fotw/flags/no-08.html
ეუსტ-აგდერი

ეუსტ-აგდერი — ნორვეგიის საგრაფო. სულ ესაზღვრება 3 საგრაფო, ესენია: ჩრდილო-აღმოსავლეთიდან — ტელემარკი, ჩრდილო-დასავლეთიდან — რუგალანი, დასავლეთიდან — ვესტ-აგდერი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია არენდალი. ნორვეგიის საგრაფოებში სიდიდით მე-14 ადგილი უკავია. ეუსტ-აგდერი იყოფა 15 მუნიციპალიტეტად. ესენია: ნორვეგიის საგრაფოები Political map დაარქივებული 2016-04-06 საიტზე Wayback Machine. Aust-Agder fylkeskommune (in English) დაარქივებული 2004-03-09 საიტზე Wayback Machine. Photogallery დაარქივებული 2016-03-03 საიტზე Wayback Machine. ↑ Fylkesordfører
ავჭალა

ავჭალა — თბილისის გარეუბანი 1962 წლიდან, ამჟამად გლდანის რაიონის ნაწილი. ადრე სოფელი გარდაბნის რაიონში. მდებარეობს თბილისის ჩრდილოეთით, საგურამოს ქედის მთისწინეთისა და გარე კახეთის ზეგნის ჩრდილოეთ ნაწილში, მდინარე მტკვრის მარცხენა ნაპირის ტერასაზე, ზღვის დონიდან 440 მეტრზე. ავჭალა საქართველოს ერთ-ერთი უძველესი სოფელი იყო. ისტორიულ ქრონიკებში ხშირად მოიხსენიება. დიდი თურქობის დროს, XI საუკუნის 80-იან წლებში, თურქები ზამთრობით ავჭალასა და დიღომში იდგნენ. IX-XI საუკუნეებში ავჭალა თბილისის საამიროში შედიოდა, XII-XIII საუკუნეებში — კახეთის საერისთავოში. ავჭალასთან მტკვარზე კარგი ფონი იყო, რითაც სარგებლობდნენ ლეკი მოთარეშეები. ლეკებისაგან თავდასაცავად 1734 წელს მტკვრის გაყოლებით აშენდა ციხე და 12 კოშკი. 1887 წელს კი თბილისის წყლით მოსამარაგებლად შეკრიბეს წყაროები და გაიყვანეს ავჭალის წყალსადენი. სოფელი ავჭალა გაყოფილი იყო ორ ნაწილად: ზემო და ქვემო ავჭალად. ზემო ავჭალა იწყებოდა თითქმის მცხეთიდან გვინდაძის ხევამდე, ხოლო ქვემო ავჭალა იწყებოდა გვინდაძის ხევიდან მდინარე გლდანულამდე. უბნის ასეთი დაყოფა და შესაბამისი ტოპონიმები დღემდე შემორჩა. 1939 წლის 20 სექტემბერს თბილისის რაიონის ავჭალის სასოფლო-საბჭოს სოფლები ზემო-ავჭალა და ქვემო-ავჭალა გაერთიანდა დასახლებულ პუნქტად დაბა ავჭალა. ავჭალა საყოველთაოდ ცნობილი გახდა ზემო ავჭალის ჰიდროელექტროსადგურის მშენებლობის შემდეგ. თბილისისაკენ მიმავალი გზატკეცილის გაყოლებით აიგო მრავალი საწარმო: ელმავალმშენებელი ქარხანა, თუჯსამსხმელო ქარხანა ცენტროლიტი, შამპანიურის ქარხანა, კონიაკის ქარხანა, ღვინის ჩამომსხმელი ქარხნები, ჩაის საწონი ფაბრიკა და სხვა. 1959 წელს ავჭალის მოსახლეობა შეადგენდა 8352 ადამიანს. 1962 წელს შევიდა თბილისის შემადგენლობაში. ზემო ავჭალის სამარხი ჯავრიშვილი კ., ქართული საბჭოთა ენციკლოპედია, ტ. 1, თბ., 1975. — გვ. 183. კვირკველია, თ., ძველთბილისური დასახელებანი, თბილისი: საბჭოთა საქართველო, 1985. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 14. ↑ საქართველოს სსრ უმაღლესი საბჭოს უწყებები, №4-5, გვ. 9, თბ., 1939 წ. ISSN 0203-2023 ↑ Cities and towns of Georgia pop-stat.mashke.org
კოგურიოს სამეფოს აკლდამები

კოგურეს სამეფოს ქალაქები და აკლდამები — იუნესკოს მსოფლიო მემკვიდრეობის ძეგლი ჩინეთის ლიაონინისა და გირინის პროვინციების ტერიტორიაზე. მოიცავს სამი ქალაქის არქეოლოგიურ ნარჩენებს და 40 აკლდამას, რომელთაგან 14 იმპერატორებისაა, 26 კი სამეფოს დიდებულების. ნაშთები კოგურიოს სამეფოს მიეკუთვნება, რომელიც ჩინეთის ამ ნაწილში ძვ.წ. 37 და ახ.წ. 668 წლებში არსებობდა და ამავე დროს ერთ ერთია კორეის სამი სამეფოდან. ქალაქები წარმოადგენს ადამიანისა და ბუნების ქმნილებების შესანიშნავ ნაზავს. აკლდამები გამოირჩევა მოხატულობით და განსხვავებული კულტურების გავლენას განიცდის. იუნესკოს მსოფლიო მემკვიდრეობის ძეგლები ჩინეთში მსოფლიო მემკვიდრეობის ძეგლების სია აზიასა და ოკეანეთში Capital Cities and Tombs of the Ancient Koguryo Kingdom in UN sit
ვესტ-აგდერი

ვესტ-აგდერი — ნორვეგიის საგრაფო. სულ ესაზღვრება 2 საგრაფო, ესენია: აღმოსავლეთიდან – ეუსტ-აგდერი, დასავლეთიდან – რუგალანი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია კრისტიანსანი. ნორვეგიის საგრაფოებში სიდიდით მე-15 ადგილი უკავია. ვესტ-აგდერი იყოფა 15 მუნიციპალიტეტად. ესენია: ნორვეგიის საგრაფოები Vest-Agder fylkeskommune Vest-Agder: Norway’s southernmost county დაარქივებული 2012-03-18 საიტზე Wayback Machine.
რუგალანი

რუგალანი — ნორვეგიის საგრაფო. სულ ესაზღვრება 4 საგრაფო, ესენია: ჩრდილოეთიდან – ჰორდალანი, ჩრდილო-აღმოსავლეთიდან – ტელემარკი და ეუსტ-აგდერი, აღმოსავლეთიდან – ვესტ-აგდერი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია სტავანგერი. ნორვეგიის საგრაფოებში სიდიდით მე-13 ადგილი უკავია. რუგალანი იყოფა 26 მუნიციპალიტეტად. ესენია: ნორვეგიის საგრაფოები Rogaland County Council დაარქივებული 2013-08-21 საიტზე Wayback Machine. - ოფიციალური საიტი County web site (English) Last update: 2001 დაარქივებული 2006-05-07 საიტზე Wayback Machine. Map დაარქივებული 2006-03-31 საიტზე Wayback Machine. Region Stavanger Official tourism site for the Stavanger region Google Map Maps City, District and Regional maps - Rogaland ↑ http://www.rogfk.no/Politikk/Fylkesordfoerer
ცის ტაძარი

ცის ტაძარი (ჩინ. 天壇) — დაოსიზმის ტაძარი და სამონასტრო კომპლექსი პეკინის ცენტრალურ ნაწილში. მას ყოველწლიურად სტუმრობდნენ მინისა და ცინის იმპერიის იმპერატორები და მოსავლის ღმერთისადმი ლოცულობდნენ. ტაძარი პეკინის ერთ-ერთ სიმბოლოს წარმოადგენს. მისი ფართობი 267 ჰექტარია. კომპლექსი 1420 წელს, მინის იმპერიის ეპოქაში აშენდა. თავდაპირველად მას ცისა და დედამიწის ტაძარი ეწოდებოდა, მაგრამ 1530 მხოლოდ „ცის ტაძრად" იწოდება. XVI საუკუნეში ის გააფართოვეს. XIX საუკუნის 50-იან წლებში, ოპიუმის მეორე ომის მიმდინარეობისას, ტაძარი ინგლისურ-ფრანგულმა ალიანსმა აიღო. 1914 წელს, ჩინეთის რესპუბლიკის პრეზიდენტმა იუან შიკაიმ, ტაძარში ლოცვის ცერემონია ჩაატარა, რითაც მან ჩინეთის იმპერატორობაზე განაცხადა პრეტენზია. ცის ტაძარი იმპერატორის სასახლის სამხრეთ-აღმოსავლეთით მდებარეობს. ტაძრის ფორმები ჩინური ტრადიციებით აიხსნება: წრე ცის სიმბოლოა, ხოლო კვადრატი დედამიწის ძალების. ყოველი ზამთრის ბუნიობისას, იმპერატორი აკრძალული ქალაქიდან ოჯახთან ერთად ტაძარში მოდიოდა. დაუშვებელი იყო რიგით ჩინელს ეს პროცესია და შემდგომი ცერემონია დაენახა, როდესაც იმპერატორი მოსავლის ღმერთისადმი ლოცულობდა. ჩინელებს სჯეროდათ, რომ ცერემონიაში დაშვებული პატარა შეცდომაც კი, შემდგომ წელში მთელი ერისთვის დიდ უბედურებას მოასწავებდა. 1998 წელს, იუნესკომ ცის ტაძარი მსოფლიო მემკვიდრეობის სიაში შეიტანა, როგორც „მსოფლიოს ერთ-ერთი უდიდესი ცივილიზაციის არქიტექტურული შედევრი“. იუნესკოს მსოფლიო მემკვიდრეობის ძეგლები ჩინეთში მსოფლიო მემკვიდრეობის ძეგლების სია აზიასა და ოკეანეთში პფიციალური საიტი Chinadaily news ↑ UNESCO World Heritage Site - Temple of Heaven: an Imperial Sacrificial Altar in Beijing
ჰორდალანი

ჰორდალანი (ნორვ. Hordaland) — ნორვეგიის საგრაფო. სულ ესაზღვრება 4 საგრაფო, ესენია: ჩრდილოეთიდან – სოგნ-ოგ-ფიურანე, აღმოსავლეთიდან – ბუსკერუდი, სამხრეთ-აღმოსავლეთიდან – ტელემარკი, სამხრეთიდან – რუგალანი. საგრაფოს ადმინისტრაციული ცენტრი და ყველაზე მჭიდროდ დასახლებული მუნიციპალიტეტია ბერგენი. ნორვეგიის საგრაფოებში სიდიდით მე-9 ადგილი უკავია. ჰორდალანი იყოფა 33 მუნიციპალიტეტად. ესენია: ნორვეგიის საგრაფოები County web site დაარქივებული 2005-02-05 საიტზე Wayback Machine. Map of Hordaland დაარქივებული 2006-10-15 საიტზე Wayback Machine. ↑ Fylkestinget og fylkesordføraren
ივანე აბაზასძე

ივანე აბაზასძე — XI საუკუნის I ნახევრის საქართველოს პოლიტიკური მოღვაწე, ქართლის ერისთავთერისთავი ბაგრატ IV-ის დროს. ბაგრატის მცირეწლოვნობისას აღმოსავლეთ საქართველოს სხვა გამგებლებთან ერთად ილაშქრა საქართველოს სამეფოსაგან განდგომილი განძის ამირა ფადლონის დასასჯელად. 1032 წელს აბაზასძემ და ლიპარიტ ბაღვაშმა შეიპყრეს თბილისის ამირა ჯაფარი და ხელთ იგდეს ბირთვისის ციხე. საქართველოს სამეფოს კარზე არსებული უთანხმოების გამო, თბილისის შემოერთება ვერ მოხერხდა. „გიორგი მთაწმინდლის ცხოვრების“ ცნობით, აბაზასძე და მისი ოთხი ძმა იმდენად განდიდდნენ და გაძლიერდნენ, რომ შეთქმულება მოუწყვეს ბაგრატ IV-ს. მეფემ შეთქმულნი შეიპყრო. ქართლის ერისთავობა გადაეცა ლიპარიტ ბაღვაშს. შოშიაშვილი ნ., ქართული საბჭოთა ენციკლოპედია, ტ. 1, თბ., 1975. — გვ. 11. შოშიაშვილი.ნ, ენციკლოპედია „საქართველო“, ტ. 1, თბ., 1997. — გვ. 10. ივანე აბაზასძე — საქართველოს ბიოგრაფიული ლექსიკონი